Tirpitz
Tirpitz oli teine kahest Saksa Kriegsmarine ehitatud Bismarck-klassi lahingulaevast. Mõõtmetelt oli Tirpitz Bismarckist suurem. Tirpitzile pandi nimi Saksa admirali Alfred von Tirpitzi järgi. Tirpitzi kiil pandi maha 2. novembril 1936 Kriegsmarinewerfti laevatehases Wilhelmshavenis. Laev lasti vette kaks ja pool aastat hiljem 1. aprillil 1939. Tööd lõppesid 1941. aasta 25. veebruaril, kui Tirpitz arvati Saksa sõjalaevastikku. Tirpitz uppus õhurünnaku tagajärjel 12. novembril 1944.